Կորիեն Վորթման-Կոոլ

Կորիեն Վորթման-Կոոլ (, ), հոլանդացի քաղաքական գործիչ, Հոլանդիայ ի Քրիստոնեա-դեմոկրատական կուսակցության () անդամ, 2004-2014 թվականների Եվրախորհրդարանի պատգամավոր։ Ունի քաղաքականության, պետական կառավարման և բիզնեսի փորձ։ Խորհրդարանում աշխատելու ընթացքում եղել է Եվրախորհրդարանի Եվրոպական ժողովրդական կուսակցության (ԵԺԿ) խմբակցության տնտեսական և ֆինանսական հարցերով փոխնախագահ։ Ունի Ամստերդամի ազատ համալսարանի քաղաքագիտության և տնտեսագիտության մագիստրոսի կոչում։

2015 թվականի հունվարի 1-ից ղեկավարում է Նիդերլանդների ABP կենսաթոշակային հիմնադրամը։

Գործունեություն 
Վորտման-Կոոլն իր քաղաքական կարիերան սկսել է Նիդերլանդների Քրիստոնեա-դեմոկրատական կուսակցության () երիտասարդական կազմակերպության խորհրդում։ 1987 թվականից մինչև 1994 թվականը եղել է CDA կուսակցության գործադիր վարչության անդամ։ 1994 թվականի մունիցիպալ ընտրությունների ժամանակ ընտրվել է իր բնակության Զեյստ քաղաքի քաղաքային խորհրդի անդամ։ 1995 թվականին դարձել է CDA պատվիրակության նախագահ քաղաքային խորհրդում, որտեղից թոշակի է անցել 1999 թվականին։

1996 թվականից Վորթման-Կոոլն աշխատել է Նիդեռլանդների Տրանսպորտի, հանրային աշխատանքների և ջրային տնտեսության նախարարությունում, որտեղ ծառայել է որպես քաղաքականության ավագ խորհրդատու և ծրագրի ղեկավար՝ հանրային հատվածի կառավարմանն առնչվող նախագծերում։ 2001 թվականից աշխատել է տրանսպորտի և ենթակառուցվածքների գծով տնօրենի տեղակալ և ժամանակավոր պաշտոնակատար։ Մինչ այդ նա եղել է մանրածախ առևտրային ընկերության գործադիր խորհրդի անդամ։

Եվրախորհրդարանի անդամ 
2004 թվականին Վորտման-Կոոլը դարձել է Եվրախորհրդարանի անդամ Եվրոպական ժողովրդական կուսակցության (ԵԺԿ / ) խմբակցությունից, որի մաս է կազմում Հոլանդիայի  Քրիստոնեա-դեմոկրատական կուսակցությունը (CDA): 2009 թվականին դարձել է ԵԺԿ էկոնոմիկայի, ֆինանսների և շրջակա միջավայրի հարցերով խմբի փոխնախագահ։ Վորտման-Կոոլը վճռորոշ դեր է խաղացել Եվրախորհրդարանի անունից Կայունության և աճի պակտի օրենսդրության մշակման գործում, որը եվրոպական տնտեսական կառավարման, այսպես կոչված, «վեցյակի փաթեթն» է, և որն ուժի մեջ է մտել 2011 թվականի վերջին։ Նրա աշխատանքի մեծ մասը կենտրոնացած է ֆինանսական հատվածի կայունության բարձրացման վրա։ Վորթման-Կոոլը սերտորեն ներգրավված է բանկերի, ապահովագրողների, կենսաթոշակային հիմնադրամների, հեջ-ֆոնդերի, ֆինանսական շուկաների և եվրոպական վերահսկողների օրենսդրության մեջ։ Նա ներկայացնում է ԵԺԿ խումբը ԵԺԿ ֆինանսների նախարարների ոչ պաշտոնական հանդիպումներում՝ նախապատրաստվելով Տնտեսական և ֆինանսական հարցերի () խորհրդի նիստերին։

Եվրախորհրդարանում Վորտման-Կոոլն աշխատել է Տնտեսական և դրամավարկային հարցերի հանձնաժողովում (), Տրանսպորտի և զբոսաշրջության հանձնաժողովում () և Կանանց իրավունքների և գենդերային հավասարության հանձնաժողովում (): Ավելին, նա եղել է Միացյալ Նահանգների և Կովկասի խորհրդարանական պատվիրակության անդամ։ Մինչև 2009 թվականը Վորտման-Կոոլը եղել է Միջազգային առևտրի կոմիտեի փոխնախագահը և ԵՄ-ի և Չինաստանի միջև առևտրային հարաբերությունների գծով զեկուցողը։ Նա ներկայացրել է խորհրդարանը 2009 թվականին Կոպենհագենում ՄԱԿ-ի Կլիմայի փոփոխության կոնֆերանսում։

Ի լրումն իր խորհրդարանական աշխատանքի, Վորտման-Կոոլը 2007 թվականից զբաղեցրել է Եվրոպական ժողովրդական կուսակցության փոխնախագահի պաշտոնը։ Այդ պաշտոնում նա մասնակցել է ԵԺԿ պետությունների և կառավարությունների ղեկավարների ամենամսյա գագաթնաժողովներին։ Նա նաև ղեկավարել է ԵԺԿ ընդլայնման աշխատանքային խումբը (հարաբերություններ Արևելյան Եվրոպայի, Բալկանների և Կովկասի ոչ ԵՄ անդամ երկրների աջ կենտրոնամետ կուսակցությունների հետ, նոր անդամ կուսակցությունների անդամակցում ԵՄ և ոչ ԵՄ)։ Նա 2016 թվականից աշխատել է որպես ԵԺԿ տնտեսական և սոցիալական քաղաքականության աշխատանքային խմբի համանախագահ՝ Իռլանդիայի Եվրոպական հարցերի և տվյալների պաշտպանության պետական նախարար Դարա Մերֆիի հետ միասին։

Այլ գործունեություն 
Քաղաքական գործունեությանը զուգահեռ, Վորթման-Կոոլը մի քանի ընկերությունների տնօրենների խորհրդի անդամ է, ներառյալ հետևյալը.

 Եռակողմ հանձնաժողով - Եվրոպական խմբի անդամ
 Mercedes-Benz Նիդեռլանդներ - դիտորդական խորհրդի անդամ (2011 թվականից)
 Տարվա գործարար կանայք մրցանակ (Prix Veuve Clicquot) - ժյուրիի անդամ (2006 թվականից)։

Ընտանիք 
Կորիեն Վորթման-Կոոլն ամուսնացած է, ունի դուստր և որդի։ Բնակվում է Զոյստում։

Կոչումներ և պաշտոններ 

 1976-1981 թվականներին Բուժքույրի բակալավրի կոչում
 1981-1987 թվականներին Քաղաքագիտության մագիստրոսի կոչում, Ամստերդամի ազատ համալսարան
 1987-1996 թվականներին Մանրածախ առևտրային ընկերությունում կառավարման թիմի անդամ
 1996-2001 թվականներին Տրանսպորտի, հանրային աշխատանքների և ջրային տնտեսության նախարարության համակարգող/ավագ խորհրդական
 2001-2004 թվականներին Տրանսպորտի, հանրային աշխատանքների և ջրային տնտեսության նախարարության տրանսպորտի և ենթակառուցվածքների փոխտնօրեն
 1981-1984 թվականներին Քրիստոնեա-դեմոկրատական կուսակցության երիտասարդական կազմակերպության () վարչական կոմիտեի անդամ
 1987-1994 թվականներին Քրիստոնեա-դեմոկրատական կուսակցության վարչական կոմիտեի անդամ
 2003-2004 թվականներին Քրիստոնեա-դեմոկրատական կուսակցության արտաքին հարաբերությունների հանձնաժողովի անդամ
 1989-1994 թվականներին ԵԺԿ քաղբյուրոյի անդամ
 1994-1999 թվականներին Քրիստոնեա-դեմոկրատական կուսակցության Զեյստի քաղաքային խորհրդի անդամ և խմբի նախագահ
 1990-1999 թվականներին  Ամերսֆորտի «Zon en Schild» հոգեբուժական կենտրոնի վերահսկիչ խորհրդի փոխնախագահ
 1993-1997 թվականներին Զեյտսի Comenius School դպրոցի Ծնողների ասոցիացիայի նախագահ։

Ծանոթագրություններ

Արտաքին հղումներ 
 Official website
 Declaration of financial interests - Ֆինանսական շահերի հայտարարագիր

 
Հոլանդացի քաղծառայողներ
20-րդ դարի քաղաքական գործիչներ
21-րդ դարի քաղաքական գործիչներ
Տնօրեններ
Հոլանդացի տնտեսագետներ
Եվրոպական միության քաղաքական պաշտոնյաներ